smcproject/ml-wiki-sentences huggingface dataset:
The Fox Talbot Museum Archived 2008-06-08 at the Wayback Machine .
The correspondence of William Henry Fox Talbot `Talbot' vs. `Fox Talbot' The Calotype Patent Lawsuit of Talbot v. Laroche, 1854, by R. D. Wood Talbot and Photogenic Drawing രചനകൾ ഹെൻറി ഫോക്സ് താൽബോട്ട് ലൈബ്രറികളിൽ ( വേൾഡ്കാറ്റ് കാറ്റലോഗ്) Talbot materials in the Digital Collections of the Sterling and Francine Clark Art Institute, Williamstown, Mass.
ഹെൻറി ബോർഡ്മാൻ കൊണോവർ
ഹെൻറി ബോർഡ്മാൻ കൊണോവർ (January 18, 1892 – May 5, 1950) അമേരിക്കക്കാരനായ പട്ടാളക്കാരനും അമേച്വർ പക്ഷിശാസ്ത്രജ്ഞനുമായിരുന്നു.
കൊണോവർ അമേരിക്കയിലെ ചിക്കാഗോയിലാണ് ജനിച്ചത്.
ചാൾസ് ഹോപ്കിൻസ് കൊണോവെർ പിതാവും ഡെലിയ ലൂയിസ് ബോർഡ്‌മാൻ മാതാവും ആയിരുന്നു.
യേലിലെ ഷെഫീൽഡ് സയന്റിഫിക് സ്കൂളിൽ ആണു പഠിച്ചത്.
ചെറുപ്രായത്തിൽത്തന്നെ അദ്ദേഹത്തിനു പ്രകൃതിശാസ്ത്രത്തിൽ താത്പര്യമുണ്ടായിരുന്നു.
അന്നു തന്നെ അദ്ദേഹം പക്ഷികളുടെ സ്പെസിമനുകൾ ശേഖരിച്ചുവന്നു.
1920ൽ വിൽഫ്രെഡ് ഹഡ്സൺ ഓസ്ഗുഡുമൊത്ത് വെനെസ്വേലയിലേയ്ക്കു പോയി.
ചിക്കാഗോയിലെ ഫിൽഡ് മ്യൂസിയം ഓഫ് നാച്ചുറൽ ഹിസ്റ്ററിക്കുവേണ്ടി ആവശ്യമായ ശേഖരങ്ങൾ ശേഖരിക്കുകയായിരുന്നു ഉദ്ദേശ്യം.
1922ൽ തെക്കെ അമേരിക്കയ്ക്കു തിരിച്ചു.
അവിടെ ചിലി, അർജന്റീന എന്നീ രാജ്യങ്ങൾ സന്ദർശിച്ചു.
1926ൽ കൊണോവർ, കിഴക്കൻ ആഫ്രിക്കയിലേയ്ക്കുപോയി.
അദ്ദേഹം അനേകം പക്ഷിശാസ്ത്രവുമായി ബന്ധപ്പെട്ട സംഘടനകളുമായി ബന്ധപ്പെട്ടിരുന്നു.
അവയിൽ പലതിലും അംഗമായിരുന്നു.
ചിക്കാഗോയിൽ ഒരു ഹൃദയസ്തംഭനത്തോടെയാണ് അവിവാഹിതനായ അദ്ദേഹം മരിച്ചത്.
ഗ്രേസ്‌ലാന്റ്  സെമിത്തേരിയിലാണ് അദ്ദേഹത്തെ അടക്കിയത്.
അവലംബം {{ cite journal }} :  CS1 maint: multiple names: authors list ( link )
ഹെൻറി ലൂയി ലെ ഷാറ്റെലിയേ
ഫ്രഞ്ച് രസതന്ത്രജ്ഞനായിരിന്നു ഹെൻറി ലൂയി ലെ ഷാറ്റെലിയേ (1850-1936).
ലെ ഷാറ്റെലിയേ തത്ത്വം അവിഷ്കരിച്ചു.
ഈ തത്ത്വം ഉപയോഗിച്ച് നിശ്ചിത സാഹചര്യങ്ങളിൽ ഒരു രാസപ്രവർത്തനം എങ്ങനെ പുരോഗമിക്കുന്നൂവെന്ന് പ്രവചിക്കുവാൻ കഴിയും.
രാസവ്യവസായങ്ങളെ യുക്തിയുക്തമാക്കുവാൻ ഇത് സഹായിക്കുന്നു.
ഹെൻറി ലൂയി ലെ ഷാറ്റെലിയേ 1850 ആഗസ്ത് 8 ന് പാരീസിൽ ജനിച്ചു.
പിതാവ് ലൂയി ലെ ഷാറ്റെലിയേ ഫ്രാൻസിൽ അറിയപ്പെട്ടിരിന്ന ഒരു എഞ്ചിനീയറായിരിന്നു.
പാരീസിലായിരിന്നു ലെ ഷാറ്റെലിയേയുടെ ആദ്യകാല വിദ്യാഭ്യാസം.
പിതാവിന്റെ പാത പിന്തുടർന്ന അദ്ദേഹം എഞ്ചിനിയറിങ്ങായിരിന്നു പഠിച്ചത്.
ഫ്രാങ്കോ- പ്രഷ്യൻ യുദ്ധം കാരണം ലെ ഷാറ്റെലിയേയുടെ വിദ്യാഭ്യാസം കുറേകാലത്തേക്ക് മുടങ്ങി.
പിന്നീട് ഇരുപത്തിയേഴാം വയസിലാണ് ബിരുദമെടുത്തത്.
ഖനന എഞ്ചിനിയറിങ്ങിലായിരിന്നു ബിരുദം.
എഞ്ചിനിയറിങ്ങാണ് പഠിച്ചിരുന്നതെങ്കിലും രസതന്ത്രത്തിലായിരിന്നു ലെ ഷാറ്റെലിയേയുടെ താത്പര്യം.
ആയതിനാൽ രസതന്ത്ര അധ്യാപകനായി ജോലി ആരംഭിച്ചു.
പാരീസിലെ പ്രസിദ്ധ കലാലയങ്ങളിൽ ലെ ഷാറ്റെലിയേ രസതന്ത്രത്തിലെ വിവിധ വിഷയങ്ങൾ പഠിപ്പിച്ചു.
രാസസന്തുലിതാവസ്ഥ, അലോഹ ങ്ങൾ, വിശകലന രസതന്ത്രം, ജ്വലനം തുടങ്ങിയവ അവയിൽ ചിലതാണ്.
1907 ൽ ലെ ഷാറ്റെലിയേ പ്രസിദ്ധമായ റോയൽ സ്വീഡിഷ് അക്കാദമി ഓഫ് സയൻസി ൽ അംഗമായി(ForMemRS) തെരഞ്ഞെടുക്കപ്പെട്ടു.
ശാസ്ത്ര നേട്ടങ്ങൾ
രസതന്ത്രലോകത്ത് ലെ ഷാറ്റെലിയേ അറിയപ്പെടുന്നത് രാസസന്തുലിതാവസ്ഥയെക്കുറിച്ച് ആവിഷ്കരിച്ച ലെ ഷാറ്റെലിയേ തത്ത്വത്തിന്റെ പേരിലാണ്.
1888 ലാണ് ലെ ഷാറ്റെലിയേ തത്ത്വം അവതരിക്കപ്പെട്ടത്.
ലെ ഷാറ്റെലിയേ തത്ത്വം
സന്തുലനാവസ്ഥയിലുള്ള ഒരു വ്യൂഹത്തെ ഏതെങ്കിലും പ്രതിബന്ധത്തിന്, അല്ലെങ്കിൽ പ്രതിബലത്തിന് വിധേയമാക്കുകയാണെങ്കിൽ, പ്രതിബന്ധത്തിന്റെ ഫലം ശൂന്യമാക്കത്തക്കരീതിയിലുള്ള ഒരു മാറ്റം വ്യൂഹത്തിൽ നടക്കുന്നു.
രാസപ്രതിപ്രവർത്തനങ്ങളിലെ സന്തുലനങ്ങളുടെ കാര്യത്തിലാണ് ഈ നിയമത്തിന് കൂടുതൽ പ്രാധാന്യമുള്ളത്.
വ്യവസായത്തിലും ലെ ഷാറ്റെലിയേ തത്ത്വത്തിന് വലിയ പ്രാധാന്യമുണ്ട്.
അമോണിയയുടെ നിർമ്മാണത്തിനുള്ള ഹേബർ പ്രക്രിയയുടെ കണ്ടുപിടിത്തത്തിന് ആ തത്ത്വം വളരെ സഹായകമായി.
സിമന്റിന്റേ യും സെറാമിക ങ്ങളുടേയും ഗ്ലാസി ന്റെയും രാസഗുണധർമ്മങ്ങളെക്കുറിച്ചും, തീനാളത്തിലെ രാസപ്രക്രിയകളെക്കുറിച്ചും ഗവേഷണത്തിലേർപ്പെട്ട ലെ ഷാറ്റെലിയേ ഉയർന്ന താപനിലകൾ കണക്കാക്കാനുതകുന്ന താപവൈദ്യുതയുഗ്മം (Thermo Couple), പ്രകാശിക പൈറോമീറ്റർ (Optical Pyrometer) എന്നീ ഉപകരണങ്ങളും കണ്ടുപിടിച്ചിട്ടുണ്ട്.
അവലംബം ↑ ↑ ശാസ്ത്രചരിത്രം ജീവചരിത്രങ്ങളിലൂടെ കേരള ശാസ്ത്രസാഹിത്യ പരിഷത്ത്.
പേജ്: 179.
ഹെൻറി ഡ്യൂട്രോചേറ്റ്
1776ൽ ഫ്രാൻസിൽ ജനിച്ച് ഹെൻറി ഡ്യൂട്രോചേറ്റ് (Henri Dutrochet) നടത്തിയ പഠനങ്ങൾ സസ്യകോശങ്ങളും ജന്തുകോശങ്ങളും തമ്മിലുള്ള അടിസ്ഥാന ബന്ധം വിശദമാക്കി.
കോശങ്ങളിലെ ഓസ്മോസിസ് (osmosis) അദ്ദേഹം കൃത്യമായി വിശദീകരിച്ചു.
ജീവജാലങ്ങളുടെ ഘടനാപരവും ശരീരധർമപരവുമായ അടിസ്ഥാന ഘടകമാണു കോശങ്ങൾ എന്ന വിശദീകരണം അദ്ദേഹത്തിന്റേതാണ് .
References This article incorporates text from a publication now in the public domain : {{ cite encyclopedia }} : Invalid | ref=harv ( help ) External links Henri Dutrochet (1776-1847): an unheralded discoverer of the cell "Nouvelles observations sur l'endosmose et l'exosmose" (1827), online and analyzed on BibNum Archived 2012-08-18 at the Wayback Machine .
[click 'à télécharger' for English analysis]
സെക്സ് എഡ്യൂക്കേഷൻ (ടിവി സീരീസ്) ഇംഗ്ലീഷ് വിലാസം https://ml.wikipedia.org/wiki/Sex_Education_(TV_series)
2019ൽ പുറത്തിറങ്ങിയ ഒരു ബ്രിട്ടീഷ് കോമഡി-നാടക ടെലിവിഷൻ പരമ്പരയാണ് സെക്സ് എഡ്യൂക്കേഷൻ .
സെക്സ് തെറാപ്പിസ്റ്റായ അമ്മയായി ജില്ലിയൻ ആൻഡേഴ്സണും കൗമാരക്കാരനായ മകനായി ആസ ബട്ടർഫീൽഡും അഭിനയിച്ച ഈ പരമ്പര 2019 ജനുവരി 11 ന് നെറ്റ്ഫ്ലിക്സിൽ പ്രദർശിപ്പിച്ചു.
ന്ചുതി ഗത്വ, എമ്മ മക്കെയ്, കോണർ സ്വിംദെല്ല്സ്, ഐമി ലൂ വുഡ്, കേദാർ വില്യംസ്-സ്റ്റിർലിംഗ്, പട്രീഷ്യ ആലിസൺ തുടങ്ങിയവർ ഈ പരമ്പരയിൽ പ്രധാന കഥാപാത്രങ്ങളെ അവതരിപ്പിച്ചു.
നെറ്റ്ഫ്ലിക്സിൽ പ്രദർശിപ്പിച്ച പരമ്പരയുടെ ആദ്യ ഭാഗം 40 ദശലക്ഷത്തിലധികം പ്രേക്ഷകർ കാണുകയുണ്ടായി.
രണ്ടാമത്തെ സീരീസ് 2020 ജനുവരി 17 ന് പുറത്തിറങ്ങി, മൂന്നാമത്തെ സീരീസിനായുള്ള ചിത്രീകരണം പുരോഗമിക്കുന്നു.
സെക്സ്‌ തെറാപ്പിസ്റ്റായ ജീൻ മിൽബേണിന്റെയും, കൗമാരക്കാരനായ മകൻ ഓട്ടിസ്‌ മിൽബേണിന്റെയും, സഹപാഠികളായ മേവ്‌ വൈലി, എറിക്ക്‌, ജാക്സൺ തുടങ്ങിയവരുടെ ജീവിതവുമാണ് ആദ്യത്തെ സീരീസിന്റെ ഇതിവൃത്തം.
ഒരു പ്രത്യേക സാഹചര്യത്തിൽ അമ്മയുടെ പാത പിന്തുടർന്ന് ഓട്ടിസ്‌ തന്റെ ക്യാമ്പസിലെ കുട്ടികൾക്കായി ഒരു സെക്സ്‌ ക്ലിനിക്ക്‌ തുടങ്ങുന്നു.
ഇന്നത്തെ കാലഘട്ടത്തിൽ കൗമാരക്കാർക്കിടയിൽ ലൈംഗികതയെ പറ്റിയുള്ള അബദ്ധ ധാരണകൾ പച്ചയായി ആവിഷ്കരിക്കുന്നതിനോടൊപ്പം തന്നെ കുടുംബ ബന്ധങ്ങളുടെ പ്രാധാന്യവും ലൈംഗിക വിദ്യാഭ്യാസത്തിന്റെ ആവശ്യകതയും ഈ പരമ്പരയിൽ പരാമർശിക്കുന്നുണ്ട്.
രണ്ടാമത്തെ പരമ്പരയിൽ ഓല എന്ന പെൺകുട്ടിയുമായി ഓട്ടിസ് പ്രണയബന്ധത്തിലാകുന്നു.
ഹൈസ്കൂൾ പ്രണയത്തിന്റെ യാഥാർത്ഥ്യങ്ങളും സമ്മർദ്ദങ്ങളുമെല്ലാം ഈ പരമ്പരയിൽ കാണാം.
മൂർ‌ഡേൽ സ്കൂളിൽ ഉണ്ടാകുന്ന ക്ലമീഡിയ എന്ന രോഗ വ്യാപനവും അതിനെപ്പറ്റി ഉണ്ടാവുന്ന സംഭവവികാസങ്ങളുമാണ് ഈ പരമ്പരയിൽ ചിത്രീകരിച്ചിരിക്കുന്നത്.
നിർമ്മാണവും വിതരണവും
2017 നവംബർ 28 ന് നെറ്റ്ഫ്ലിക്സ് പരമ്പരയുടെ നിർമ്മാണത്തിന് ഓർഡർ നൽകിയതായി പ്രഖ്യാപിച്ചു.
ബെൻ ടെയ്‌ലർ സംവിധാനത്തിൽ  ലോറി നൺ ആണ് സീരീസ് സൃഷ്ടിച്ചത്.
എക്സിക്യൂട്ടീവ് നിർമ്മാതാക്കളായ  ജാമി കാമ്പെൽ, ജോയൽ വിൽസൺ  അവരുടെ നിർമ്മാണ കമ്പനിയായ ഇലവൻ ഫിലിംസ് വഴി നിർമ്മാണം നടത്താൻ തീരുമാനിച്ചു.
ആദ്യ പരമ്പര 11 ജനുവരി 2019 ന് പ്രദർശിപ്പിക്കുമെന്ന് 2018 ഡിസംബർ 4ന് പ്രഖ്യാപിച്ചു.
2019 ഫെബ്രുവരി 1 ന് നെറ്റ്ഫ്ലിക്സ് രണ്ടാമത്തെ സീരീസിനായി ഷോ പുതുക്കി നൽകുകയുണ്ടായി, അത് 2020 ജനുവരി 17 ന് പ്രദർശിപ്പിച്ചു.
2020 ഫെബ്രുവരി 10 ന് നെറ്റ്ഫ്ലിക്സ് ഒരു മൂന്നാം സീരീസിനായി ഷോ പുതുക്കി നൽകി.
അവാർഡുകളും നാമനിർദ്ദേശങ്ങളും അവലംബം പുറത്തേക്കുള്ള കണ്ണികൾ സെക്സ് എഡ്യൂക്കേഷൻ on Netflix സെക്സ് എഡ്യൂക്കേഷൻ ഇന്റർനെറ്റ് മൂവി ഡാറ്റാബേസിൽ
സെക്സ് കോർഡ്-ഗോണഡൽ സ്ട്രോമൽ ട്യൂമർ ഇംഗ്ലീഷ് വിലാസം https://ml.wikipedia.org/wiki/Sex_cord%E2%80%93gonadal_stromal_tumour
ഗ്രാനുലോസ, തെക്കൽ സെല്ലുകൾ, ഫൈബ്രോസൈറ്റുകൾ എന്നിവ ഉൾപ്പെടുന്ന അണ്ഡാശയ, ടെസ്റ്റിസിന്റെ സ്ട്രോമാൽ ഘടകത്തിൽ നിന്ന് ഉരുത്തിരിഞ്ഞ ഒരു കൂട്ടം മുഴയാണ് സെക്സ്  കോർഡ്-ഗോണഡൽ സ്ട്രോമൽ ട്യൂമർ .
ഇതിനു വിപരീതമായി, എപ്പിലിയൽ സെല്ലുകൾ ഗൊണാഡിനെ ചുറ്റിപ്പറ്റിയുള്ള പുറം എപിത്തീലിയൽ ലൈനിംഗിൽ നിന്നാണ് ഉത്ഭവിക്കുന്നത്.
മനുഷ്യരിൽ, ഈ ഗ്രൂപ്പ് അണ്ഡാശയ ക്യാൻസറുകളുടെ 8% വും ടെസ്റ്റിക്യുലാർ ക്യാൻസറുകളിൽ 5% വും ആണ്.
അവയുടെ രോഗനിർണയം ഹിസ്റ്റോളജിക്കൽ ആണ്.
ട്യൂമറിന്റെ ഒരു ബയോപ്സിക്ക് മാത്രമേ കൃത്യമായ രോഗനിർണയം നടത്താൻ കഴിയൂ.
അവലംബം External links Sex cord–gonadal stromal tumors എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഫലകം:Male genital neoplasia
സെഗ് വേ പി ടി
ഒരു ആധുനിക ഇരുചക്ര വാഹനമാണ് സെഗ് വേ പി ടി. സ്വയം ബാലൻസു ചെയ്യുന്ന ഒരിനം വൈദ്യുത വാഹനമാണിത്.
ലിഥിയം അയോൺ ബാറ്ററിയിൽ നിന്നുള്ള വിദ്യുച്ഛക്തിയിൽ പ്രവർത്തിക്കുന്ന സെഗ് വേ രൂപകല്പന ചെയ്ത് നിർമ്മിച്ചത് അമേരിക്കക്കാരനായ ഡീൻ കാമനാണ്.2001 ൽ പേറ്റന്റ് ലഭിച്ച സെഗ് വേ 2002 മുതൽ പൊതുജന ആവശ്യങ്ങൾക്കായി ഉപയോഗിച്ചു വരുന്നു.
ന്യൂ ഹാം ഷയറിലെ സെഗ് വേ ഇൻ കോർപ്പറേഷനാണ് ഈ വാഹനം നിർമ്മിക്കുന്നത്.
വാഹനത്തിന്റെ അടിത്തട്ടിലുള്ള വൈദ്യുത മോട്ടോറുകളും കമ്പ്യൂട്ടറുകളും സെൻസറുകളുമാണ് ഇതിനെ ചലിപ്പിക്കുന്നതും തുലനനില പാലിക്കുന്നതും.
യാത്രികന് പ്ലാറ്റ് ഫോമിൽ തന്റെ ഭാരം മുന്നോട്ടോ പിന്നോട്ടോ മാറ്റിക്കൊണ്ട് വാഹനത്തെ മുന്നോട്ടോ പിന്നോട്ടോ നയിക്കാൻ കഴിയും.
ഇതിന്റെ പരമാവധി വേഗത മണിക്കൂറിൽ 20.1 കി.
ബാറ്ററി പൂർണ്ണമായും ചാർജു ചെയ്താൽ ഒറ്റയടിക്ക് 39 കി.
മീ വരെ ഇതിൽ യാത്ര ചെയ്യാം.
സെങ്ങ് ഹേ ഇംഗ്ലീഷ് വിലാസം https://ml.wikipedia.org/wiki/Zheng_He മലേഷ്യയിലെ മലാക്കയിലുള്ള സ്റ്റാഡ്ത്യൂസ് മ്യൂസിയത്തിലെ സാങ്ങ് ഹേയുടെ പ്രതിമ
ചൈനീസ് നാവികനും പര്യവേഷകനും നയ്തന്ത്രജ്ഞനും, സൂഫി മിഷനറിമാരിൽ പ്രമുഖനും, നാവിക അഡ്മിറലുമായിരുന്നു സെങ്ങ് ഹേ ( traditional Chinese : 鄭和 ; simplified Chinese : 郑和 ; pinyin : Zhèng Hé; Wade-Giles : Cheng Ho ; Birth name: 馬三寶 / 马三宝; pinyin : Mǎ Sānbǎo ; ) (1371 – 1433).
1405 മുതൽ 1433 വരെയുള്ള കാലയളവിൽ അദ്ദേഹം നടത്തിയ യാത്രകളെ ചേർത്ത് പടിഞ്ഞാറൻ സമുദ്രത്തിലേക്ക് ഹിജഡയായ സൻബാവോ എന്നും പടിഞ്ഞാറൻ സമുദ്രത്തിലേക്ക് സെങ്ങ് ഹേ എന്നും പറയുന്നു.
നാവികനായ സിന്ദ്ബാദിനെക്കുറിച്ചുള്ള കഥകൾ യഥാർത്ഥത്തിൽ സെങ്ങ് ഹേയുടെ ജീവിതത്തെ അടിസ്ഥാനമാക്കിയുള്ളതാണെന്ന് പറയപ്പെടുന്നു ജീവിതരേഖ
1371-ൽ ഇന്നത്തെ യുന്നാൻ പ്രവിശ്യയിലാണ് സെങ്ങ് ഹേ ജനിച്ചത്.
യുവാൻ സാമ്രാജ്യത്തിന്റെ അവസാന ശക്തികേന്ദ്രമായിരുന്നു അക്കാലത്ത് അത്.
മുസ്ലിമായിരുന്നു .
മിങ്ങിന്റെ ചരിത്രം അനുസരിച്ച് മാ സാൻബാഓ (馬三保) എന്നായിരുന്നു അദ്ദേഹത്തിന്റെ യഥാർത്ഥ നാമം.
ഇന്നത്തെ ജിന്നിങ്ങിലുള്ള കുന്യാങ്ങിലായിരുന്നു ജനനം.
ഇന്ന് ഉസ്ബെക്കിസ്താന്റെ ഭാഗമായ ബുഖാറായിൽ നിന്ന് വന്ന, യുന്നാൻ പ്രവിശ്യയുടെ യുവാൻ ഗവർണ്ണറായിരുന്ന, സയ്യിദ് അജ്ജൽ ഷംസുദ്ദീൻ ഉമറിന്റെ ആറാം തലമുറക്കാരനായിരുന്നു.
ഷംസുദ്ദീന്റെ അഞ്ചാമത്തെ മകനായ മാസൂഹിന്റെ (മൻസ്വൂർ) പേരിൽ നിന്നാണ് മാ എന്ന കുടുംബനാമമുണ്ടായത്.
ഹേയുടെ പിതാവായ മിർ ടെകിൻ, പിതാമഹനായ ചരാമദ്ദീൻ എന്നിവർ മക്കയിൽ ചെന്ന് ഹജ്ജ് നിർവ്വഹിച്ചിട്ടുണ്ടായിരുന്നു.
1381-ൽ യുവാൻ സാമ്രാജ്യത്തിന്റെ പതനത്തോടെ മിങ്ങ് പട്ടാളം മംഗോൾ വിപ്ലവകാരിയായ ബസലവർമിയെ പരാജയപ്പെടുത്താനായി യുന്നാനിലേക്ക് വന്നു.
പതിനൊന്ന് വയസ്സു മാത്രം പ്രായമുണ്ടായിരുന്ന മാ സൻബാവോ പിടിക്കപ്പെടുകയും ഹിജഡയായി മാറ്റപ്പെടുകയും ചെയ്തു.
രാജകൊട്ടാരത്തിലേക്ക് അയക്കപ്പെട്ട അദ്ദേഹം യോംഗിൾ ചക്രവർത്തിയുടെ വിശ്വസ്ത ഉപദേഷ്ടാവായി മാറി.
തന്റെ മുൻഗാമിയായിരുന്ന ജിയാൻവെൻ ചക്രവർത്തിയെ പുറത്താക്കാൻ സഹായിച്ചതിന് യോംഗിൾ ചക്രവർത്തി അദ്ദേഹത്തിന് സെങ്ങ് ഹേ എന്ന് പേരു നൽകി.
പര്യവേഷണങ്ങൾ സെങ് ഹേയുടെ കപ്പൽ വ്യൂഹത്തിന്റെ ഏഴാം യാത്രയുടെ റൂട്ട്.
കട്ടിയുള്ള വര: പ്രധാന കപ്പൽ വ്യൂഹം ഇടവിട്ട വര: ഹുവാങ് ബാവോയുടെ കപ്പലുകൾ പോയിരിക്കാൻ സാദ്ധ്യതയുള്ള പാത കുത്തുകൾ കൊണ്ടുള്ള വര: മാ ഹുവാൻ ഉൾപ്പെടെയുള്ള ഏഴു നാവികർ കോഴിക്കോട് മുതൽ മക്ക വരെ ഒരു നാടൻ കപ്പലിൽ യാത്ര ചെയ്ത പാത.
സെങ്ങ് ഹേ സന്ദർശിച്ച പട്ടണങ്ങൾ ചുവപ്പു നിറത്തിൽ കാണിച്ചിരിക്കുന്നു.
പതിനേഴാം നൂറ്റാണ്ടിന്റെ ആദ്യ സമയത്തുള്ള മരം കൊണ്ടുള്ള അച്ചുപയോഗിച്ചുള്ള പ്രിന്റ്.
സെങ്ങ് ഹേയുടെ കപ്പലുകളാണിതിൽ എന്ന് കരുതപ്പെടുന്നു.
യുവാൻ രാജവംശത്തിന്റെ വളർച്ചയും ചൈനയും അറബ് രാജ്യങ്ങളുമായി വികസിച്ചുകൊണ്ടിരുന്ന കച്ചവടവും ചൈനക്കാർക്ക് ലോകത്തെ സംബന്ധിച്ചുള്ള അറിവ് വർദ്ധിപ്പിച്ചിരുന്നു.
ലോകഭൂപടങ്ങൾ പണ്ടുകാലത്ത് ചൈനയും അടുത്തുള്ള കടലുകളും മാത്രമാണ് ചിത്രീകരിച്ചിരുന്നതെങ്കിൽ പതിയെ അറേബ്യയും ആഫ്രിക്കയും മറ്റും ഏറെക്കുറെ കൃത്യമായി പുതിയ മാപ്പുകളിൽ ചിത്രീകരിക്കപ്പെടാൻ തുടങ്ങി.
1405 മുതൽ 1433 വരെ മിംഗ് സർക്കാർ ഏഴ് നാവിക പര്യവേഷണങ്ങൾക്ക് പണം മുടക്കി.
ഹോങ്വു ചക്രവർത്തിയുടെ ആഗ്രഹങ്ങളെ മറികടന്നാണ് യോങ്ലി ചക്രവർത്തി ഇന്ത്യൻ മഹാസമുദ്രത്തിലെ വ്യാപാരത്തിൽ തങ്ങളുടെ സ്ഥാനമുറപ്പിക്കാനും അവിടത്തെ രാജ്യങ്ങളെ തങ്ങളുടെ ശക്തി ബോദ്ധ്യപ്പെടുത്താനുമായി ഈ പദ്ധതി നടപ്പിലാക്കിയത്.
ആദ്യ യാത്രകൾ ജിനാവെൻ ചക്രവർത്തി എന്ന തന്റെ പൂർവ്വികനെ പിടികൂടുവാനായിരുന്നു.
ഈ യാത്രകളിൽ സെങ്ങ് ഹേ നയിച്ചിരുന്നത് വലിയൊരു കപ്പൽപ്പടയെയും സൈന്യത്തെയുമായിരുന്നു.
വാങ് ജിങ്ഹോങ് ആയിരുന്നു ഇദ്ദേഹത്തിന്റെ കീഴുദ്യോഗസ്ഥൻ.
യാത്രയിൽ കൂടെക്കൂട്ടാനാവശ്യമായ ഭാഷാവിദഗ്ദ്ധരെ പരിശീലിപ്പിക്കാനായി നാങിങിൽ ഒരു ഭാഷാ ഇൻസ്റ്റിറ്റ്യൂട്ട് ആരംഭിക്കുകയുണ്ടായത്രേ.
1405 ജൂലൈ 11-നായിരുന്നു ആദ്യ യാത്ര.
സുഷോവ് എന്നസ്ഥലത്തുനിന്നായിരുന്നു ഇതാരംഭിച്ചത്.
കപ്പൽപ്പടയിൽ 317 കപ്പലുകളുണ്ടായിരുന്നു.
ആകെ നാവികർ 28,000 പേരുണ്ടായിരുന്നു.
ബ്രൂണൈ , തായ്ലാന്റ് , ദക്ഷിണപൂർവ്വേഷ്യ , ഇന്ത്യ , ഹോൺ ഓഫ് ആഫ്രിക്ക , അറേബ്യ എന്നിവിടങ്ങൾ ഇവർ സന്ദർശിച്ചു.
പല ചരക്കുകളും ഇവർ വിതരണം ചെയ്യുകയും സ്വീകരിക്കുകയും ചെയ്തു.
സ്വാഹിലി തീരത്ത് സ്വർണ്ണം, വെള്ളി, പോർസലിൻ , പട്ട് എന്നിവ നൽകിയപ്പോൾ ചൈനയ്ക്ക് തിരികെക്കിട്ടിയത് ഒട്ടകപ്പക്ഷികൾ , സീബ്രകൾ , ഒട്ടകങ്ങൾ , ആനക്കൊമ്പ് എന്നിവയാണ്.
സെങ് ഹെ തിരികെക്കൊണ്ടുചെന്ന ജിറാഫ് ഒരു ക്വിൻ (മാന്ത്രിക ജീവിയായ ഒരു കൈമേറ) ആണെന്നായിരുന്നു ഭരണകൂടം കരുതിയത്.
ഇത് സ്വർഗ്ഗത്തിൽ നിന്ന് ഭരണകൂടത്തിനു ലഭിച്ച സ്വീകാര്യതയുടെ തെളിവായി ഉദ്ഘോഷിക്കപ്പെട്ടു.
സെങ്ങ് ഹേയുടെ പട വളരെ വലുതായിരുന്നുവെങ്കിലും ഇദ്ദേഹം യാത്ര ചെയ്ത പാത പഴയതായിരുന്നു.
കാലങ്ങളായി അറേബ്യയും ചൈനയും തമ്മിൽ വ്യാപാരം നടന്നിരുന്നത് ഈ വഴിയിലായിരുന്നു.
ഹാൻ രാജവംശത്തിന്റെ കാലം മുതൽക്കെങ്കിലും ഈ വഴി അറിയപ്പെട്ടിരുന്നു.
ഈ വസ്തുതയും യാത്രയിൽ ധാരാളം സൈനികർ കൂടെയുണ്ടായിരുന്നതും ചൈനയുടെ ശക്തി ലോകത്തിനു മുന്നിൽ അവതരിപ്പിക്കാനുള്ള ശ്രമം ഈ യാത്രകൾക്കുപിന്നിൽ ഉണ്ടായിരുന്നു എന്ന സംശയം ഉന്നയിക്കപ്പെടാൻ കാരണമായിട്ടുണ്ട്.
മൂന്നു രാജ്യങ്ങളുടെ സമയത്ത് വു രാജ്യം കിഴക്കൻ റോമാസാമ്രാജ്യം വരെയെത്തിയ നാവിക പര്യവേഷകരെ അയച്ചിരുന്നുവത്രേ.
നൂറ്റാണ്ടുകൾ നീണ്ട ഇടവേളയ്ക്കുശേഷം സോങ് രാജവംശം ഇന്ത്യൻ മഹാസമുദ്രവും ദക്ഷിണ പസഫിക്കുമായുള്ള നാവികബന്ധങ്ങൾ പുനസ്ഥാപിച്ചു.
കിഴക്കൻ ആഫ്രിക്ക വരെ ഇവർ ബന്ധപ്പെട്ടിരുന്നു.
ഇവർ മലാക്കയിലെത്തിയപ്പോൾ , അവിടെ ഒരു വലിയ ചൈനീസ് സമൂഹം താമസമുള്ളതായി കണ്ടു.
ഇന്ത്യൻ മഹാസമുദ്രത്തിന്റെ തീരങ്ങളുടെ പൊതു സർവേ ( 瀛涯勝覽 , Yíngyá Shènglǎn ) എന്ന പുസ്തകം രചിച്ച മാ ഹുവാൻ (1416) ജനങ്ങളുടെ സ്വഭാവവും ജീവിതവും വിവരിക്കുന്നുണ്ട്.
" ടാങ് " ( 唐人 , Tángrén ) എന്നാണ് ഇദ്ദേഹം വിദേശവാസികളായ ചൈനക്കാരെ വിളിക്കുന്നത്.
കാങ്‌നിഡോ ഭൂപടം (1402) സെങ്ങിന്റെ യാത്രകൾക്കുമുന്നേ നിലവിലുണ്ട്.
ചൈനക്കാർക്ക് പഴയ ലോകം സംബന്ധിച്ച ഭൂമിശാസ്ത്ര വിജ്ഞാനം ഉണ്ടായിരുന്നു എന്നതിന്റെ തെളിവാണിത്.
നയതന്ത്രത്തിലൂടെ തന്റെ ലക്ഷ്യം നേടാനാണ് സെങ്ങ് ശ്രമിച്ചത്.
ഇദ്ദേഹത്തിന്റെ വലിയ സൈന്യം ശത്രുതയുണ്ടാകാനുള്ള സാദ്ധ്യത കുറച്ചു.
വിദേശികളെ ചൈനീസ് സൈനികശക്തിയെപ്പറ്റി ബോദ്ധ്യം വരുത്തണമെന്ന് തോന്നുംമ്പോൾ സെങ്ങ് അക്രമവും നട‌ത്തിയിരുന്നു എന്ന് അക്കാലത്തെ ഒരു സ്രോതസ്സ് വിവരിക്കുന്നുണ്ട്.
ദീർഘകാലമായി പ്രശ്നമുണ്ടാക്കിയിരുന്ന കടൽക്കൊള്ളക്കാരെ ഇദ്ദേഹം അടിച്ചമർത്തി.
ചെൻ സൂയിയെന്ന ഭീകരനായ കടൽക്കൊള്ളക്കാരനെ ഇദ്ദേഹം തോ‌ൽപ്പിച്ച് ചൈനയിലേയ്ക്ക് വധശിക്ഷ നടപ്പാക്കാനായി പിടിച്ചുകൊണ്ടുപോയി.
ശ്രീ ലങ്കയിലെ കോട്ടെ രാജവംശത്തിനെതിരേ ഇദ്ദേഹം ഒരു കര യുദ്ധവും നടത്തുകയുണ്ടായി.
1424-ൽ യോങ്ലെ ചക്രവർത്തി മരണമടഞ്ഞു.
പിൻഗാമിയായ ഹോങ്സി ചക്രവർത്തി (r. 1424 – 1425), ഇദ്ദേഹ‌ത്തിന്റെ ഹ്രസ്വമായ ഭരണകാലത്ത് യാത്രകൾ തടഞ്ഞു.
ഹോങ്സി ചക്രവർത്തിയുടെ മകന്റെ ( ക്സുവാൻഡെ ചക്രവർത്തി (r. 1426–1435)) സെങ്ങ് ഹേ ഒരു യാത്ര കൂടി നടത്തി.
ഇതിനുശേഷം ഇത്തരം യാത്രകൾ ഇല്ലാതെയായി.
ക്സുവാൻഡെ "ഈ യാത്രകളെപ്പറ്റി വിശദമായ വിവരണത്തിന്റെ ആവശ്യമില്ല" എന്ന് തീരുമാനമെടുത്തു.
ഈ യാത്രകൾ ഹുവാങ് മിങ് സുക്സുൺ " ( 皇明祖訓 ) അനുശാസിച്ച നിയമങ്ങൾക്ക് വിരുദ്ധമാണെന്നും ക്സുവാൻഡെ തീരുമാനിച്ചു.
ഹോങ് വു ചക്രവർത്തി തന്റെ വംശത്തിന്റെ അടിസ്ഥാന നിയമങ്ങളായി പ്രസ്താവിച്ചവയായിരുന്നു ഇവ:
ചില വിദൂര രാജ്യങ്ങൾ എനിക്ക് കപ്പം തരുന്നത് വലിയ ചെലവു സഹിച്ചും ബുദ്ധിമുട്ടനുഭവിച്ചുമാണ്, ഇതൊന്നും എന്റെ ആഗ്രഹമനുസരിച്ചല്ല നടക്കുന്നത്.
രണ്ടു വശത്തുനിന്നും വലിയ ചെലവുകൾ ഒഴിവാക്കാൻ ഈ രീതി നിർത്തലാക്കാനുള്ള സന്ദേശം അവർക്ക് കൊടുക്കണം.
ഈ യാത്രകൾ കൺഫൂഷ്യൻ തത്ത്വങ്ങൾക്കും എതിരായിരുന്നു.
മിങിന്റെ ഭരണകൂടത്തിലുണ്ടായിരുന്ന ഹിജഡകളുടെ വിഭാഗം പണ്ഡിതരും ഉദ്യോഗസ്ഥരുമായിരുന്ന വിഭാഗത്തിനുമേൽ നേടിയ മേൽക്കൈയായിരുന്നു ഈ യാത്രകൾക്ക് കാരണമായത്.
സെങ്ങ് ഹേയുടെ മരണത്തോടെ ഈ വിഭാഗ‌ത്തിന്റെ മേൽക്കൈ അവസാനിച്ചു.
ഇദ്ദേഹത്തിന്റെ പിൻഗാമികൾ സെങ്ങ് ഹേയെപ്പറ്റിയുള്ള വിവരങ്ങൾ ഔദ്യോഗിക രേഖകളിൽ നിന്ന് പരമാവധി കുറച്ചു.
ജിനാവെൻ ചക്രവർത്തിയെപ്പറ്റിയും അദ്ദേഹത്തിനെ കണ്ടുപിടിക്കാനുള്ള ശ്രമത്തിനെപ്പറ്റിയുമുള്ള വിവരങ്ങളും ഇത്തര‌ത്തിൽ നീക്കം ചെയ്തു.
ചൈനയുടെ ഔദ്യോഗിക ചരിത്രത്തിൽ പറയുന്നില്ലെങ്കിലും സെങ്ങ് ഹേ തന്റെ അവസാന യാത്രയിൽ മരിച്ചിരിക്കാനുള്ള സാദ്ധ്യതയുണ്ട്.
ബഹുമാനാർത്ഥം സെങ് ഹേയ്ക്ക് ചൈനയിൽ ഒരു ശവകുടീരമുണ്ടെങ്കിലും ഇത് ഒഴിഞ്ഞുകിടക്കുകയാണ്.
ഇദ്ദേഹത്തെ കടലിൽ അടക്കം ചെയ്യുകയായിരുന്നു എന്ന് വാദമുണ്ട്.
പുരാതന രേഖകളിൽ നിന്നും സൂഫി സന്യാസിയായിരുന്ന സെൻഹേ  യാത്രക്കിടെ മരണപ്പെട്ടപ്പോൾ ചീലിക്കോയിൽ ഖബറടക്കം ചെയ്തു ശവകുടീരം നിർമ്മിച്ചിരുന്നു എന്ന വസ്തുത  കണ്ടത്തുകയും, ഗവേഷണങ്ങൾക്കൊടുവിൽ ചീലിക്കോ കോഴിക്കോടിൻറെ പുരാതന ചൈനീസ് നാമമായിരുന്നുവെന്ന് തിരിച്ചറിഞ്ഞ  ചൈനീസ് ചരിത്ര ഗവേഷകരും, പിൻതലമുറയിൽ പെട്ടവരും 2018 ഇൽ  കോഴിക്കോട് സന്ദർശിക്കുകയും 1433 ഇൽ നിർമ്മിക്കപ്പെട്ട ചീനേടത്ത് മഖാംമിൽ അടക്കം ചെയ്തിരിക്കുന്ന  ചൈനീസ് സൂഫി സന്യാസി സെൻഹേ ആണെന്ന് കണ്ടെത്തുകയുമുണ്ടായി.
യാത്രകളുടെ നാൾവഴി ഫ്രാ മൗറോ ഭൂപടത്തിൽ ഒരു ജങ് കപ്പൽ അറ്റ്ലാന്റിക് സമുദ്രത്തിൽ പ്രവേശിക്കുന്നത് ചിത്രീകരിച്ചിരിക്കുന്നു.
കപ്പലും എഴുത്തിനു മുകളിൽ കൊടുത്തി‌ട്ടുണ്ട്.
ക്രമം സമയം സഞ്ചരിച്ച പ്രദേശങ്ങൾ ഒന്നാമത്തെ യാത്ര 1405–1407 ചമ്പ , ജാവ , പാലമ്പാങ്ങ് , മലാക്ക , അരു ( id:അരു ), സമുദേര , ലാമ്പ്രി , സിലോൺ , കൊല്ലം , കൊച്ചി , കോഴിക്കോട് രണ്ടാമത്തെ യാത്ര 1407–1409 ചമ്പ, ജാവ, സയാം, കൊച്ചി, സിലോൺ മൂന്നാമത്തെ യാത്ര 1409–1411 ചമ്പ, ജാവ, മലാക്ക, സുമാത്ര, സിലോൺ, കൊല്ലം , കൊച്ചി, കോഴിക്കോട് , സയാം, ലമ്പ്രി, കായ‌ൽപട്ടണം , കോയമ്പത്തൂർ പുത്തൻപൂർ നാലാമത്തെ യാത്ര 1413–1415 ചമ്പ, ജാവ, പലാമ്പാങ്, മലാക്ക, സുമാത്ര, സിലോൺ, കൊച്ചി, കോഴിക്കോട്, കായൽ, പഹാങ് , കെലാന്താൻ , അരു, ലാമ്പ്രി, ഹോർമുസ് , മാലദ്വീപുകൾ , മൊഗാദിഷു , ബാരവ , മാലിന്ദി , ഏദൻ , മസ്കറ്റ് , ധോഫാർ അഞ്ചാമത്തെ യാത്ര 1416–1419 ചമ്പ, പഹാങ്, ജാവ, മലാക്ക, സമുദേര, ലാമ്പ്രി, സിലോൺ, ഷർവായ്ൻ , കൊച്ചി, കോഴിക്കോട്, ഹോർമുസ്, മാലദ്വീപ്, മൊഗാദിഷു, ബാരവ, മലിന്ദി, ഏദൻ ആറാമത്തെ യാത്ര 1421–1422 ഹോർമുസ്, കിഴക്കൻ ആഫ്രിക്ക, അറേബ്യൻ ഉപദ്വീപിലെ രാജ്യങ്ങൾ ഏഴാമത്തെ യാത്ര 1430–1433 ചമ്പ, ജാവ, പലാമ്പാങ്, മലാക്ക, സുമാത്ര, സിലോൺ, കാലിക്കട്ട്, ഫെങ്ടു..
(ആകെ 18 രാജ്യങ്ങൾl)
പടിഞ്ഞാറൻ കടലിലേയ്ക്ക് സെങ്ങ് ഹേ ഏഴു യാത്രകളാണ് ആകെ നടത്തിയത്.
സെങ്ങ് ഹേ ചൈനയിലേയ്ക്ക് ഉപഹാരങ്ങൾക്കൊപ്പം നയതന്ത്രപ്രതിനിധികളെയും കൊണ്ടുവന്നിരുന്നു.
ശ്രീ ലങ്കയിലെ രാജാവായിരുന്ന വീര അലകേശ്വരയും ഇക്കൂട്ടത്തിൽ പെടും.
ചൈനീസ് ചക്രവർത്തിയോട് അദ്ദേഹത്തിന്റെ ഉദ്യമത്തിൽ തടസ്സമുണ്ടാക്കിയതിന് മാപ്പപേക്ഷിക്കാനായി രാജാവിനെ പിടിച്ചുകൊണ്ടുവരികയായിരുന്നു.
സെങ് ഹേയുടെ യാത്രകളുടെ ഒരു ഭൂപടം (郑和航海图).
മാവോ കുൺ ഭൂപടം എന്നും ഇത് അറിയപ്പെടുന്നു 1628
കേപ് ഓഫ് ഗുഡ് ഹോപ് കഴിഞ്ഞും സെങ് ഹേയുടെ ചില കപ്പലുകളെങ്കിലും യാത്ര ചെയ്തിട്ടുണ്ടാവാം എന്ന് ഊഹമുണ്ട്.
വെനീസിലെ സന്യാസിയും ഭൂപടനിർമാതാവുമായ ഫ്രാ മൗറോ തന്റെ 1459-ലെ ഭൂപടത്തിൽ 1420-ൽ "ഇന്ത്യയിൽ നിന്നുള്ള ഒരു വലിയ ജങ് കപ്പൽ" അറ്റ്ലാന്റിക് മഹാസമുദ്രത്തിലേയ്ക്ക് 2,000 മൈലുകൾ സഞ്ചരിച്ചതായി രേഖപ്പെടുത്തിയിട്ടുണ്ട്.  ' ഇന്ത്യ ' എന്നതുകൊണ്ട് ഫ്രാ മൗറോ എന്താണുദ്ദേശിച്ചതെന്ന് വ്യക്തമല്ല.
ചില പണ്ഡിതർ വിശ്വസിക്കുന്നത് ഇദ്ദേഹം ഒരു അറബ് കപ്പലിനെക്കുറിച്ചാണ് വിവക്ഷിച്ചത് എന്നാണ്.
ഗാവിൻ മെൻസിയസിനെപ്പോലുള്ളവർ അവകാശപ്പെടുന്നത് സെങ് ഹേ ക്രിസ്റ്റഫർ കൊളംബസിന് 70 വർഷം മുൻപ് അമേരിക്ക കണ്ടുപിടിച്ചിരുന്നിരിക്കാം എന്നാണ്.
സെങ് ഹേ തന്റെ യാത്രകളെപ്പറ്റി എഴുതിയിരുന്നത് ഇപ്രകാരമാണ്:
ഞങ്ങൾ 100,000 ലിയിൽ കൂടുതൽ ദൂരം സമുദ്രത്തിലൂടെ യാത്രചെയ്തു.
പർവ്വതങ്ങളെപ്പോലെയുള്ള പടുകൂറ്റൻ തിരമാലകൾ ആകാശത്തുയരുന്നത് ഞങ്ങൾ കാണുകയുണ്ടായി.
നീലനിറത്തിലുള്ള മൂടൽമഞ്ഞിനപ്പുറം മറഞ്ഞിരിക്കുന്നതും കാടന്മാർ വസിക്കുന്നതുമായ പ്രദേശങ്ങൾ ഞങ്ങൾ കണ്ടു.
ഞങ്ങളുടെ കപ്പൽപ്പായകൾ പകലും രാത്രിയും മേഘങ്ങളെപ്പോലെ വിടർന്നുനിന്നിരുന്നു.
നക്ഷത്രങ്ങളുടെ വേഗത്തിലാണ് ഞങ്ങൾ സഞ്ചരിച്ചത്.
പൊതുവഴിയിലൂടെ നടക്കുന്നതുപോലെയാണ് ഞങ്ങൾ തിരമാലകളെ മറികടന്നത്.
… അവലംബം സ്രോതസ്സുകൾ Deng, Gang (2005).
Chinese Maritime Activities and Socioeconomic Development, c. 2100 BC - 1900 AD .
ISBN 0-313-29212-4 .
Dreyer, Edward L. (2006).
Zheng He: China and the Oceans in the Early Ming, 1405–1433 (Library of World Biography Series) .
ISBN 0-321-08443-8 .
Levathes, Louise (1997).
When China Ruled the Seas: The Treasure Fleet of the Dragon Throne, 1405–1433.
Oxford University Press, trade paperback.
ISBN 0-19-511207-5 .
Mills, J. V. G. (1970).
Ying-yai Sheng-lan, The Overall Survey of the Ocean's Shores (1433), translated from the Chinese text edited by Feng Ch'eng Chun with introduction, notes and appendices by J. V. G. Mills.
White Lotus Press.
Reprinted 1970, 1997.
ISBN 974-8496-78-3 .
Ming-Yang, Dr Su.
2004 Seven Epic Voyages of Zheng He in Ming China (1405–1433) Viviano, Frank (2005).
"China's Great Armada."
National Geographic , 208(1):28–53, July.
Joseph Kahn: China Has an Ancient Mariner to Tell You About .
In The New York Times of 2005-7-20.
Newsletter, in Chinese, on academic research on the Zheng He voyages Archived 2014-11-18 at the Wayback Machine .
Cummins, Joseph (2006).
History's Great Untold Stories .
ISBN 1-74045-808-7 .
Shipping News: Zheng He's Sexcentenary Archived 2011-11-28 at the Wayback Machine .
- China Heritage Newsletter, June 2005, ISSN 1833-8461.
Published by the China Heritage Project of The Australian National University .
പുറത്തേയ്ക്കുള്ള കണ്ണികൾ സെങ്ങ് ഹേ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Zheng He - The Chinese Muslim Admiral Zheng He Journey to Arabia Archived 2012-02-02 at the Wayback Machine .
Zheng He 600th Anniversary Archived 2006-03-10 at the Wayback Machine .
BBC radio programme "Swimming Dragons".
TIME magazine special feature on Zheng He (August 2001) Virtual exhibition from elibraryhub.com Archived 2006-02-21 at the Wayback Machine .
Ship imitates ancient vessel navigated by Zheng He at peopledaily.com (25 September 2006)
സെഗ്‌നോസോറസ് ഇംഗ്ലീഷ് വിലാസം https://ml.wikipedia.org/wiki/Segnosaurus
ക്രിറ്റേഷ്യസ് കാലത്ത് ജീവിച്ചിരുന്ന ഒരു ദിനോസർ ആണ് സെഗ്‌നോസോറസ് .
ഇവയുടെ ഫോസിൽ കണ്ടു കിട്ടിയിട്ടുള്ളത് മംഗോളിയയിൽ നിന്നും ആണ്, ഏകദേശം 93 ദശ ലക്ഷം വർഷം പഴക്കം ഉള്ള നാലു ഫോസിലുകൾ കിട്ടിയിട്ടുണ്ട് .
മാംസഭോജികൾ ആയ ദിനോസറുകൾ ഉൾപ്പെടുന്ന തെറാപ്പോഡ വിഭാഗത്തിൽ ആണ് ഇവയെ പെടുത്തിയിരുക്കുന്നത് എങ്കിലും ഇവ തികഞ്ഞ മാംസഭോജികൾ ആയിരുന്നില്ല എന്ന് ഇവയുടെ പല്ലുകളുടെ പഠനങ്ങളിൽ നിന്നും കണ്ടെത്തിയിട്ടുണ്ട് .
ഈ വിഭാഗം ദിനോസറുകളുടെ കുടുംബമായ തേരിസിനോസോർ കുടുംബത്തിൽ ആണ് ഇവയെ പെടുത്തിയിട്ടുള്ളത് .
1979 ൽ ആണ് ഫോസ്സിലുകളുടെ വർഗ്ഗീകരണം നടന്നത് , ജനറിക് നാമം വരുന്നത് segnis എന്ന ലാറ്റിൻ പാദത്തിൽ നിന്നും ആണ് അർഥം പതുക്കെ പോകുന്നത് അല്ലെകിൽ മെല്ലെ എന്നാണ് ഇത് ഇവയുടെ ഉരുണ്ടു തടിച്ച പ്രകൃതിയെ സൂചിപ്പിച്ചു കൊണ്ടാണ്  , സോറസ് എന്ന പദം പല്ലി എന്നാണ് അർഥം , സ്പെസിഫിക് നാമം ഇവയെ കണ്ടു കിട്ടിയ ഗോബി മരുഭൂമിയിലെ ഗല്ബിൻ പ്രദേശത്തെ സൂചിപ്പിക്കുന്നു .
ശരീര ഘടന Distalmost dentary teeth, showing their unique extra cutting edge
തേരിസിനോസോർ കുടുംബത്തിലെ കൂട്ടത്തിൽ വളരെ വലിയവ ആയിരുന്നു ഇവ , 2010 ൽ ഗവേഷകൻ ആയ ഗ്രിഗറി സ് പോൾ ഇവയുടെ നീളം കണക്കാക്കുകയുണ്ടായി 6 മീറ്റർ (19.5 അടി ) ആണ് ഇത് .
മറ്റു തേരിസിനോസോർ ദിനോസറുകളെ പോലെ കൊക്ക് പോലെ ഉള്ള വായ ആയിരുന്നു ഇവയ്ക്ക് കവിൾ തടങ്ങൾ ഇല്ലായിരുന്നു ഇവക്ക് , എന്നാൽ വായയുടെ ഉള്ളിൽ ചവച്ച് അരയ്ക്കാൻ പാകത്തിൽ ഉള്ള പല്ലുകൾ ഉണ്ടായിരുന്നു.
സസ്യഭാഗങ്ങൾ കടിച്ചു എടുത്തു ചവയ്ക്കാൻ പാകത്തിൽ ഉള്ള നാൽപ്പത്തി എട്ടു ആണ പല്ലുകൾ ഇവയുടെ പ്രതേകത ആയിരുന്നു , ഇതിനു സമാനമായ പല്ലുകൾ സോറാപോഡ് വിഭാഗത്തിൽ ആണ് ഉള്ളത് (ഉരുണ്ട പല്ലുകൾ).
ശരീര ആകൃതി മറ്റു തേരിസിനോസോർ ദിനോസറുകളെ പോലെ തന്നെ ആയിരുന്നു നീണ്ട കഴുത്തും കൈയിൽ വലിയ കൂർത്ത നഖം , ചെറിയ കാലുകളിൽ നിന്ന് അൽപ്പം മാത്രം പൊങ്ങി നിൽക്കുന്ന തടിച്ചു ഉരുണ്ട ശരീരവും ആണ് , സാധാരണ തെറാപ്പോഡ ദിനോസറുകൾ ഇരുകാലികളും ശക്തിയേറിയ കാലുകൾക്ക് ഉടമകളും ആണ് , മിക്കവയും വേഗത്തിൽ ഓടാൻ പാകത്തിൽ ആണ് ശരീര പ്രകൃതി എന്നാൽ വളരെ വേഗം ഓടാൻ പാകത്തിൽ ആയിരുന്നില്ല ഇവയുടെ കാലുകൾ അവ കുറുകിയത് ആയിരുന്നു , ഇത് കൊണ്ട് തന്നെ വാലും നീളം കുറഞ്ഞു ചെറിയതും ഉരുണ്ടതും ആയിരുന്നു.
വളരെ വേഗത്തിൽ സഞ്ചരിക്കാൻ തക്കതായവ ആയിരുന്നില്ല ഇവ എന്ന് ചുരുക്കം.
ഫോസിൽ Skeletal diagram
1973 ലെ സോവിയറ്റ് മംഗോളിയൻ പര്യവേഷണ സംഘം ആണ് ഇവയുടെ ഫോസിൽ ആദ്യമായി കണ്ടെത്തുന്നത് , കൂടുതൽ ഫോസ്സിലുകളും മറ്റും കണ്ടെത്തുന്നത് 1974 - 1975 കാലത്തേ മറ്റു പര്യവേഷണങ്ങൾ ആണ് .
ഫോസ്സിലുകൾ ആയി കിട്ടിയ ഭാഗങ്ങൾ ഒക്കെ തന്നെയും അധികം നശിക്കാതെ പരിരക്ഷ നേടിയവ ആയിരുന്നു ഇതിനു ഗോബിയിലെ വരണ്ട കാലാവസ്ഥ ആകാം സഹായിച്ചിരിക്കുക്ക .
ഫോസിൽ ആയി മുഖ്യമായും കിട്ടിയിട്ടുള്ള ഭാഗങ്ങൾ താടി എല്ലുകൾ , കൈകളുടെ ഭാഗങ്ങൾ തോള് സഹിതം , നട്ടെല്ലിന്റെ ഭാഗിക ഭാഗങ്ങൾ , ഇടുപ്പെല്ല് ഭാഗികം , കാലുകളുടെ എല്ലുകൾ തുടയെല്ലുകൾ സഹിതം , വാലിന്റെ ഭാഗങ്ങൾ എന്നിവയാണ് .
തേരിസിനോസൗറിഡേ എന്ന വിപുലമായ വിഭാഗം ദിനോസറുകളുടെ ജീവശാഖയിൽ ഇവയെ ഉൾപ്പെടുത്തിയിരിക്കുന്നു.
2012 ൽ ഗവേഷകൻ ആയ ഫിൽ തയ്യാറാക്കിയ ഏറ്റവും പുതിയ പൈലോ അനുസരിച്ചുള്ള ഉള്ള ജീവ ശാഖ ചുവടെ, Therizinosauroidea
Falcarius
ബേപ്യൗസോറസ്
ആൽഷാസോറസ് Therizinosauridae
എർലിയാൻസോറസ്
എർലിക്കോസോറസ്
Therizinosaurus അവലംബം
സെങ്ങ്‍കാങ്ങ് ഇംഗ്ലീഷ് വിലാസം https://ml.wikipedia.org/wiki/Sengkang
സെങ്ങ്‍കാങ്ങ് ( ചൈനീസ് : 盛港 , തമിഴ് : செங்காங் ) സിങ്കപ്പൂരിൻറെ വടക്കുകിഴക്കൻ മേഖലയിൽ സ്ഥിതി ചെയ്യുന്ന ഒരു ആസൂത്രണ പ്രദേശവും പാർപ്പിട നഗരവുമാണ്.
സെങ്ങ്‍കാങ്ങ് നഗരത്തിൻറെ അതിരുകൾ വടക്കുവശത്ത് സെലെറ്റാർ , പുങ്കോളിൻ , കിഴക്ക് പാസിർ റിസ് , പായ ലെബാർ , തെക്ക് ഹൌഗാങ്ങ് , സെരങ്കൂൺ , പടിഞ്ഞാറ് യിഷുൻ , ആങ്ങ് മോ കിയോ എന്നിങ്ങനെയാണ്.
യഥാർത്ഥത്തിൽ ഒരു മീൻപിടുത്ത ഗ്രാമമായിരുന്ന സെങ്ങ്‍കാങ്ങ് പ്രദേശം, ഹൌസിംഗ് ആൻറ് ഡവലപ്പ്മെൻറ് ബോർഡ് (HDB) ൻറെ അഭിലാഷങ്ങളനുസരിച്ച് പൂർണമായി ഒരു ഭവന കേന്ദ്രമായി രൂപാന്തരപ്പെടുത്തുന്നതിനുള്ള ശ്രമത്തിൽ അതിവേഗം വികസനത്തിലേയ്ക്കു കുതിച്ചുകൊണ്ടിരിക്കുന്നു.
ചൈനീസ് ഭാഷയിൽ സെങ്ങ്‍കാങ്ങ് എന്ന പദത്തിനർത്ഥം "സമ്പന്ന തുറമുഖം" എന്നാണ്.
ഈ പേരു വന്നത് ദൂരെ ലൊറോങ്ങ് ബ്വാങ്കോക്കിലെ ലൊറോങ്ങ് സെങ്കാങ്ങ് എന്ന പേരുള്ള പാതയുടെ പേരിൽനിന്നാണ്.
ഇവിടെ സുൻഗീ സെരങ്കൂണിനു സമാന്തരമായി നേരത്തേ ഒരു മത്സ്യ ബന്ധന തുറമുഖം നിലനിന്നിരുന്നതിനാൽ ഈ സ്ഥലം മുൻകാലത്ത് "കങ്കർ" ( Gang Jiao 港脚) അല്ലെങ്കിൽ "ഫൂട്ട് ഓഫ് ദി പോർട്ട്" എന്നായിരുന്നു അറിയപ്പെട്ടിരുന്നത്.
പഴയ കാലങ്ങളിൽ പ്രദേശത്തു നിലനിന്നിരുന്ന മത്സ്യബന്ധന ഗ്രാമങ്ങളും റബ്ബർ , കുരുമുളക് , പൈനാപ്പിൾ തോട്ടങ്ങളും ഈ മേഖലയക്ക് അഭിവൃദ്ധി നൽകിയിരുന്നു.